Olíu og bensínverð heldur áfram að hækka. Framkvæmdastjóri Félags íslenskra bifreiðaeigenda segir að heimsmarkaðsverðið hafi ekki verið jafn hátt í sjö ár.
Bensínverðið þar sem það er hæst er komið yfir 280 krónur.
Þetta hefur áhrif á verðbólgu og kemur illa við marga hefur áhrif á vöruverð almennt. En þetta er eitthvað sem við sjáum vera að gerast í kringum okkur og um heim allan. Meginástæðan er mjög hátt heimsmarkaðsverð. Við höfum aldrei haft jafn verð í krónum talið
Runólfur segir að það segi ekki alla söguna, svona hátt verð hafi verið algengt á árunum 2011 til 2014.
núna um þessar mundir erum við með verð á heimsmarkaði sem við höfum ekki séð í sjö ár þannig að þetta er allt að bíta í skottið á okkur núna.
Runólfur segir að rúmlega 50 prósent af útsöluverði bensínlítrans séu skattar í ríkissjóð. Kostnaðarverð á bensíni og díselolíu á hvern lítra uppreiknað í íslenskar krónur er um 100 krónur, afgangurinn er álagning. Þegar Costco kom á markaðinn jókst samkeppnin en aðeins á ákveðnum stöðum.
Við sjáum að verðmunurinn á ódýrasta lítranum á móti þeim dýrasta er um 40 krónur og stundum ríflega það. Það höfðum við ekki í landslaginu áður en það sýnir okkur að það er borð fyrir báru að olíufélögin ættu að geta verið aðeins temmilegri í álagningu. Þau virðast flest vera að skila dágóðum afgagangi í sínum rekstri. Það er ekki að félögin séu á flæðiskeri stödd.
Runólfur óttast að verðið eigi enn eftir að hækka. Óvissan á landamærum Rússlands og Úkraínu geti haft áhrif
Breyturnar eru margar en að óbreyttu held ég því miður að við séum að fara að sjá frekar hátt olíuverð næstu misserin.

Heimsmarkaðsverðið á olíu hefur ekki verið hærra í sjö ár. Framkvæmdastjóri Félags íslenskra bifreiðaeigenda óttast að verðið haldist hátt næstu misserin.